armvectores/hyw_wikipedia_2023 huggingface dataset:
Փթահ

Փթահ (յուն․՝ Φθα)` եգիպտական դիցաբանութեան մէջ Մեմփիսի հովանաւոր արարիչ աստուած է: Արհեստաւորներու եւ ճարտարապետներու աստուածն է: Մեմփիսի եռեակին պատկանող Սեքհմեթի ամուսինն է եւ Նեփերթումի հայրը:


== Տեսքը ==
Հին Եգիպտոսի այլ աստուածներու նմանութեամբ ունի զանազան ձեւեր: Երբեմն կը ներկայացուի կարճահասակ, մերկ տեսքով: Շատ պարագաներուն կը պատկերուի կանաչ մաշկով, աստուածային մորուքով, ձեռքին բռնած ունենալով ուժի, կեանքի եւ կայունութեան խորհրդանիշերով գաւազան:


== Ծագումը եւ Նշանակութիւնը ==
Փթահը արարիչ աստուած մըն է, որ գոյութիւն ունեցած է ամէն բանէն առաջ եւ իր կամքով յղացաւ աշխարհի ստեղծումը. քսանհինգերորդ հարստութեան ատենը, Նուպիոյ Շապաքա փարաւոնը: Փթահը հովանաւորն է արհեստաւորներու, մետաղագործներու, հիւսներու, նաւաշինարարներու եւ քանդակագործներու: Միջին Թագաւորութենէն սկսեալ ան դարձաւ Եգիպտոսի հինգ գլխաւոր աստուածներէն մին՝ Ռայի, Իսիսի, Օսիրիսի եւ Ամոնի հետ միասին:
Գիւղացի Կանանց Միջազգային Օր

Գիւղացի կանանց միջազգային օր (անգլերէն՝ International Day of Rural Women), Հոկտեմբեր 15-ր կը յիշատակուի որպէս Գիւղացի կանանց միջազգային օր։


== Պատմութիւն ==
1995 թուականին, Փեքինի մէջ՝ Չինաստան, ՄԱԿ-ի Կանանց 4-րդ միջազգային համագումարին ընթացքին առաջարկուած է Հոկտեմբեր 15-ը յիշատակել որպէս գիւղացի կանանց միջազգային օր։ Սակայն տօնն հաստատուած է 2008 թուականի Դեկտեմբեր 18-ին, 136/62 որոշումամբ: Օրը կոչուած է յիշեցնելու, թէ որքա՛ն շատ բաներու համար հանրութիւնը պարտական է գիւղացի կնոջն ու անոր կատարած աշխատանքին:
Ըստ վիճակագրութեան` գիւղացի կանայք աշխարհի բնակչութեան մէկ քառորդէն աւելին կը կազմեն: Անոնք մեծ ներդրում ունին արդիւնաբերութեան եւ գիւղական համայնքներուն կայուն զարգացման ընթացքին մէջ։ Գիւղական միջավայրերու մէջ ամէն տարի տեղի կ՛ունենան տարբեր միջոցառումներ:


== Տօնը Հայաստանի Մէջ ==
Տօնը տարբեր միջոցառումներով կը յիշատակուի նաեւ Հայաստանի մէջ: Ըստ Հայաստանի հանրապետութեան աշխատանքային աղբիւրներուն, գիւղատնտեսական ոլորտը կը զբաղեցնէ շուրջ 37,1 %-ը, որնցմէ 58.7 %-ը կանայք են, հետեւաբար կանայք կը հանդիսանան գիւղատնտեսութեան զարգացման առաւել կարեւոր մասնիկը։
2013 թուականի Հոկտեմբեր 15-ին, այս օրուան առթիւ, Սիրահարներու այգիին մէջ տեղի ունեցած է «Գիւղմթերքների արտադրութեան ոլորտի կին հերոս-2013» մրցոյթի մրցանակաբաշխութիւնը, անոր զուգահեռ կազմակերպուած է գիւղատնտեսութեան ոլորտի հերոս կանանց մասին պատմող գրքոյկի շնորհանդէս եւ անոնց կողմէ արտադրուող գիւղմթերքներու ցուցահանդէս:


== Արտաքին յղումներ ==
​Հոկտեմբերի 15-ը գիւղացի կանանց միջազգային օրն է։
International Day of Rural Women - 15 October։(անգլերէն)
International Day of Rural Women։(անգլերէն)
Յուզական Բարեկեցութիւն

Յուզական Բարեկեցութիւնը, գոյական մըն է, որ վերջին քանի մը տարիներուն, շատ ձեւերով գործածուած է։ Հետեւանքը որ անձ մը ըլլայ դիւրայոյզ եւ կապուած է հոգեկան առողջութեան, օրինակ։ Ըլլալ ճնշուած, ընկճուած եւ նեղութեան մէջ։ Այս հետեւանքները կարողութիւնը ունին ազդելու ֆիզիքապէս, օրինակ։ Մարսողական անկարգութեան, եւ կը պատճառ է քունի խանգարում եւ ուժգնութիւնի պակաս: Բայց դրական կողմէ, յուզական բարեկեցութիւնը կը նպաստէ քիւածածք կարողութիւնը, անձնահաճութիւնը, գործադրութիւնը եւ արգասաբերութիւնը գործի ժամանակ, եւ նոյնիսկ երկայնակեցութիւն: Յուզական բարեկեցութիւնը մէկն է երկու երեւույթներուն որ կը նշանակ է ըլլալ անձնական վիճակով լաւ, որ կը չափուի քանակական կեանքի որակով։ Երկրորդ երեւոյթը կեանքի գնարկութիւնն է։ Գնարկութիւն որպէս մարդուն ընդհանուր կեանքին: Այդ գոյականը կը ստանայ մեծ թիւով ուշադրութիւն մանաւանդ նոր դարու հոգեբուժներէ որպէսզ կառավարիչ բժիշկ, սկսելով դուրսի զուարճանք է, մինչեւ հոգացնելու տարիքով աւելի մեծերուն: Այս մէկը նաեւ մեծ հետաքրքութիւն մըն է ծնողքներու, պատանի աշխատաւորներու, ուսուցիչներու, սպառնալու դէմ պայքարներու եւ մեծ տարիքով մարդոց որոնց կը մտածեն հրաժարելու մասին, ինչպէս նաեւ հոգեբաններու եւ ուրիշ հոգեկան առողջութեան բժիշներ:


== Ծանօթագրութիուններ ==
Նիքօ Լոմոուրի

Նիքօ Իոսիֆի Լոմոուրի (վրաց.՝ ნიკო ლომოური, 7 (19) Փետրուար, 1852,Արբօ գիւղ, (ներկայիս Գորիի մունիցիպալիտետ) — 17 (30) Ապրիլ, Գորի), վրացի գրող եւ բանաստեղծ:


== Կենսագրութիւն ==
Նիքօ Լոմոուրի, ծնած է Քարթլիի Արբօ գիւղին մէջ, վանականի ընտանիքի մէջ։ Լոմոուրին գրել ու կարդալ սորված է եկեղեցւոյ ատենադպիրի մօտ, ապա ընդունուած է Գորիի հոգեւոր ուսումնարան, որ զայն աարտելէ ետք՝ 1869 թուականին, սորված է Թիֆլիսի հոգեւոր սեմինարիա։ Սեմինարիան աւարտելէ ետք Լոմոուրի մեկնած է Կիեւ։ Կիեւի մէջ կրթութիւն ստանալէ ետք վերադարձած է Վրաստան եւ դարձած Թիֆլիսի արքունի ուսումնարանի տեսուչ։ Երեք տարի ետք սկսած է մանկավարժական գործունէութեամբ զբաղուած է Գորիի գիմնազիայի մէջ՝ շարունակելով երեք տարի։
Մահացած է Գորիի մէջ՝ 17 Ապրիլ 1915 թուականին:


=== Ստեղծագործութիւն ===
Նիկճ Լոմոուրիի առաջին բանաստեղծութիւնը տպագրուած է «Մնատոբի» ամսագրին մէջ 1871 թուականին, բայց անոր առաջին նշանակալի գործը՝ «Կրակ» (ალი, ալի) պատմուածքն է, որ տպագրուած է «Իվերիա» ամսագրին մէջ 1879 թուականին։ Անոր կը հետեւի մանկական պատմուածքներու ժողովածուն: Անոնցմէ մէկուն՝ «Քաջանա» պատմուածքի հիման վրայ 1941 թուականին նկարահանուած է ֆիլմ: Լոմոուրին վրացերէն թարգմանած է Ճորճ Գորդոն Բայրոնի ստեղծագործութիւններէն:
Իր ստեղծագործութիւններուն մէջ Նիքօ Լոմոուրին պատկերած է վրացական գիւղի կեանքը. անոր ստեղծագործութիւններու հերոսներն են նախկին կալուածատէրեր, հարուստ գիւղացիներ, դարբիններ, վաշխառուներ։ «Քրիստոնիայ լեզգիներ» պատմուածքին մէջ Նիքօ Լոմոուրին պատկերած է գիւղացի Սիմոն Լուկաշուիլիի ու իշխանութեան ներկայացուցչի վեճը։ Ասկէ ետք, երբ Լուկաշուիլին կը մերժէ տանտէրին կաշառք տալ, տանտիրոջ մարդիկը կը ներխուժեն Լուկաշվիլիի տունը ու կ՛աւերեն զայն։ Լուկաշուիլիին կը տանին տանտիրոջ տուն ու կը կապեն սեանը::
Լոմոուրիի ստեղծագործութեան լեզուն աչք կը մտնէ ազատութեամբ ու հարստութեամբ։ Սիւժէն կը զարգանայ համաչափօրէն, լաւ կազմուած են երկխոսութիւնները։ Բնութեան նկարագրութիւնը միշտ կապուած է սիւժէի զարգացման հետ:
659 Նեսթոր աստղակերպ

659 Նեսթոր, Տրոյան աստղախումբին (Տիասին բաժին) աստղակերպ մը, բացարձակ ծաւալով՝ 8,99․ այդպէս ինչպէս որոշուած է Արեգակնային Դրութեան համար։


== Տեղեկութիւններ ==
Աստղակերպը կը յայտնաբերուի 1908-ին, գերմանացի աստղաբան Մաքս Վոլֆէն, երբ Հայտըլպըրկէն կը դիտարկէր։ Ան կու տայ Փիլոսին իմաստուն թագաւորին անունը՝ Նեսթոր։ 30 Յունիս 2006-ին, աստղակերպը տեսանելի էր հարաւային Աւստրալիայէն եւ տարածութիւնը որոշուեցաւ առնուազն 109 քլ․։ Նեսթոր աստղակերպը ինքնիրվրայ կը թաւալի ամէն 15 ժամ եւ 6 վայրկեան։


== Տե՛ս նաեւ ==
3092 Իրոտոթոս աստղակերպ
132 Էթրա աստղակերպ
238 Հիփաթիա աստղակերպ
1647 Մենելաոս աստղակերպ
911 Աղամեմնոն աստղակերպ
400 (թիւ)

400 (չորս հարիւր) զոյգ եռանիշ բնական թիւ է 399-ի եւ 401-ի միջեւ


== Յատկութիւններ Եւ Կիրառութիւններ ==
 A005349  բերկրալի թիւ է
7-ի աճող աստիճաններու գումար է՝ 400=70+71+72+73
 Alt   400  գործադրելիս կը ստացուի կիւրեղեան Р գլխատառը
400 Տուքրոզէ աստեղնեակի կարգային թիւն է
400 տարիէ կազմուած է Գրիգորիեան Օրացոյցին շրջանը, որոնցմէ 97-ը նահանջ են 303-ը՝ ոչ
400× է Արեգակը մեծ Լուսինէն, միեւնոյն ատենը 400× հեռու է, ինչի շնորհիւ նոյն չափով կ'երեւայ
Էս 400-ը ռուսական արտադրութեան հրթիռային համակարգ մըն է
Օթուրա

Օթուրա (սպ.՝ Otura), քաղաք եւ համայնք Սպանիոյի մէջ, կը մտնէ Կրանտա նահանգի մէջ, զոր իր կարգին կը մտնէ Անտալուսիա ինքնավար համանքի մէջ։ Համանքը կը մտնէ Ոէկա–տէ–Կրանտա շրջանի կազմին մէջ։ Տարածքը՝ 24 քմ²։ Բնակչութիւնը՝ 6598 (ըստ 2010 թուականի մարդահամարի տուեալներուն)։


== Բնակչութիւն ==
Թիֆլիսի Վանօ Սարաճիշվիլիի Անուան Պետական Երաժշտանոց

Թիֆլիսի Վանօ Սարաճիշվիլիի Անուան Պետական Երաժշտանոց (վրաց.՝ ვანო სარაჯიშვილის სახელობის თბილისის სახელმწიფო კონსერვატორია), երաժշտական բարձրագոյն ուսումնական հաստատութիւն Վրաստանի մայրաքաղաքի Թբիլիսի մէջ։


== Պատմութիւն ==
Կոնսէրուատորիան հիմնադրուած է 1917 թուականի մայիսի 1-ին։ 1924 թուականին կոնսէրուատորիան ստացած է պետական կոնսէրուատորիայի կարգավիճակը։ 1947 թուականին ուսումնական հաստատութիւնը անուանուակոչուած է ի պատիւ վրացի քնարադրամատիկական Վանոյ Սարաջիշուիլու։
Տարբեր ժամանակներու ընթացքին կոնսէրուատորիան ղեկավարուած է վրացի եւ ռուս երաժիշտներու կողմ է՝

Նիկոլայ Նիկոլաեւ (1917-1918)
Նիկոլայ Չերեպնին (1919-1922)
Միխայիլ Իպոլիտով-Իւանով (1924-1925)
Զաքարիայ Փալիաշուիլի (1918-1919, 1922-1923, 1930-1931)
Դիմիտրի Արաղիշուիլի (1926-1929)
Գրիգորի Կալաձեւ (1945-1952)
Իոնայ Թուսկիայ (1952-1961)
Օթար Թաքթաքիշուիլի (1962-1964)
Սուլխան Ցինցաձէ (1965-1984)
Նոդար Գաբունիայ (1984-2000)
Մանանայ Դոյջաշուիլի (...-...)Ներկայիս կոնսէրուատորիայի ղեկաւարն է պրոֆեսոր Ռեզոյ Կիկնաձէն։
Շենքը, որտեղ կը գտնուի կոնսէրուատորիան, Վրաստանի ճարտարապետական յուշարձանն է։ Շինարութիւնն աւարտած է 1917 թուականին։ Կոնսէրուատորիայի մէջ կայ 3 համերգասրահ՝ 500, 200 եւ 80 տեղ ունեցող։
Կոնսէրուատորիան Վրաստանի երաժշտական կեանքի կենտրոնն է։ Ուսումնական հաստատութեան պատկերի մէջ տեղի կ'ունենան երաժշտական փառատօններ, միջազգային երաժշտական մրցոյթներ, համերգներ եւ այլ միջոցառումներ։


== դասաւանդողներ ==
Մեդեայ Ամիրանաշուիլի
Թենգիզ Ամիրեջաբի
Դաւիթ Անդղուլաձէ
Նոդար Անդղուլաձէ
Դաւիթ Բադրիձէ
Անդրիայ Բալանչիւաձէ
Օլգայ Բախուտաշուիլի-Շուլգինայ
Եւգենի Վրոնսկի
Սանդրոյ Ինաշուիլի
Օթար Թաքթաքիշուիլի
Դաւիդ Տորաձէ
Աննայ Տուլաշուիլի
Վլադիմիր Շերբաչեօվ


== Նշանաւոր շրջանաւարտներ ==


=== Կոմպոզիտորներ ===
Անդրիայ Բալանչիւաձէ
Գիայ Ղանչելի
Վանոյ Մուրադելի
Օթար Թաքթաքիշուիլի
Միքայել Թարիւերդիեւ


=== Դիրիժորներ ===
Սամուիլ Սամոսուդ
Օդիսեյ Դիմիտրիադի
Ջանսուղ Կախիձէ


== Դաշնակահարներ ==
Ռուդլոֆ Կերեր
Գիորգի Լացաբիձէ


=== Վոկալիստներ ===
Մեդեայ Ամիրանաշուիլի
Նանի Բգեգվաձե
Նանի Բգեգուաձէ
Ստելլայ Գրիգորեան - մեցցոյ-սոպրանոյ, Հունգարիայի պետական օբերայի մէնակատարուհի
Նինոյ Մաչիաձէ - սոպրանոյ, «Լա Սկալայ»-ի մէնակատարուհի
Աննայ Կասեան - սոպրանոյ, Փարիզ
Աննայ Կիկնաձէ - մեցցոյ-սոպրանոյ, Մարիինեան թատրոնի մէնակատարուհի


== Ծանօթագրութիուններ ==
Օննիկ Ուղուրլեան

Օննիկ Ուղուրլեան, ծնած է 1926-ին: Թրիփոլի, Լիբանան: 
Հալէպ անցնելով Կիւլպէնկեան վարժարանին մէջ ստացած է իր նախակրթութիւնը։ 1946-ին անցած Կիպրոս ուսումը շարունակելու Մելքոնեան հաստատութեան մէջ։ Շրջանաւարտ ըլլալէ ետք երկու տարի որպէս երաժշտութեան ուսուցիչ կը պաշտօնավարէ Երուսաղէմի Ժառանգաւորաց Վարժարանին մէջ։ 
Մելքոնեանի մէջ է որ Օննիկ ցուցաբերած է երաժշտական իր կարողութիւնը ջութակ նուագելով եւ երգեր յօրինելով։
1950-ին որպէս Կիւլպէնկեան սան Փարիզ կը ղրկուի։ Հոս հինգ տարի կը հետեւի «Էքոլ Նորմալ տը Միւզիք»ի հարմոնիի, քօնթրբուանի դասընթացքներուն աշակերտելով Տիկ. Արթիւր Ոննիեթի եւ Ժորժ Տանըլոյի: Երեք «լիսանսներ» ստանալէ ետք միաժամանակ հետեւած է «Էքոլ Սետար Ֆրանք»ի երաժշտութեան եւ սիմֆոնիկ ղեկավարութեան դասընթացքներուն: 1955-ին կը ստանայ քոմփոզիթորի վկայական:
Իսկ «Զարթօնք» կը գրէ հետեւեալը Օննիկ Ուղուրլեանի մասին:
«Փայլուն յաջողութեամբ վերջացուցած է «Էքոլ Նորմալ տը Միւզիք»ի հարմոնիի եւ քոնթր փուանի քննութիւնները եւ ստացած է համապատասխան զոյգ վկայականներ մասնաւոր յիշատակութեան արժանանալով։
Ուղուրլեան Մելքոնեան կրթական Հաստատութեան 1946-ի շրջանաւարտներէն է եւ զաւակը Հայկ Ուղուրլեանի:
Ալեքսան Մնակեան

Ալեքսան Մնակեան (10 Նոյեմբեր 1936(1936-11-10), Պուրճ Համուտ, Մաթնի շրջան, Լեռնային Լիբանանի նահանգ, Լիբանան - 1986), սփիւռքահայ երաժիշտ, խմբավար։  Ալեքս եղած է ոչ միայն Լիբանանի, այլ Միջին Արեւելքի լաւագոյն աքորտէոնիստը ձեռնադաշնակ նուագողը: 


== Կեանք եւ գործունէութիւն ==
Ծնած է Պուրճ Համուտ (Լիբանան)։ Սկսած է նուագելու 1952-ին՝ քաջալերուած Հ. Գրիգորիս Հեպոյեանի կողմէ։ 1955-1957 ելոյթներ ունենած է Հալէպի, Պաղտատի, Լիբանանի, Թեհրանի, Պոլսոյ եւ Կիպրոսի մէջ։
1957-1959 Միլանոյի մէջ (Իտալիա) կատարելագործած է իր երաժշտական գիտութիւնը՝ աշակերտելով «Maestro Fugazza»-ի, ստացած է միջազգային բազմաթիւ մրցանակներ։
1959-ին վերադարձած է Լիբանան, ուր իբրեւ ձեռնադաշնակի վարպետ նուագած է Լիբանանի Պետական Ռատիոկայանի նուագախումբին մէջ ու դասաւանած՝ Պետական Երաժշտանոցին մէջ։
1975-ին իբրեւ գեղարուեստական պատասխանատու ընկերակցած է Համազգայինի պարախումբին, որ կը մասնակցէր ՔՈՆՖՈԼԱՆ-ի (Ֆրանսա) միջազգային փառատօնին։ 1977-ին նոյն խումբին հետ ելոյթներ կ՚ունենայ Քուէյթ եւ Պարսկաստան։ 1978-ին Ծնծղայ մանկական երգչախումբի երգացանկի պատրաստութեան, եղանակներու դաշնաւորման ու գործիքաւորման աշխատանքը կատարած է։
1980-ին ղեկավարած է «ՆԱՆՕՐ» մանկապատանեկան երգչախումբը եւ Հ.Յ.Դ. Պատանեկան միութիւններու երգչախումբը։
1981-ին գեղարուեստական պատասխանատու եղած է Համազգայինի «ՆԱՆՕՐ» պարախումբին, իսկ 1983-ին գեղարուեստական պատասխանատու՝ Համազգայինի պարախումբին։
Ալեքսան Մնակեան իր գործուն մասնակցութիւնը բերած է նաեւ լիբանանահայկական եւ լիբանանեան բազմաթիւ ձեռնարկներու իբրեւ յօրինող, դաշնաւորող, նուագող եւ խորհրդատու։ Ան իր ուրոյն յօրինումներով եւ երաժշտական վաստակով կարեւոր տեղ գրաւած է Րահպանիներու աշխարհին մէջ։
8 Մայիս 2011-ին, Ալեքսան Մնակեանի ծննդեան 75 եւ մահուան 25-ամեակներուն առիթով, Համազգայինի Լիբանանի Շրջանային Վարչութեան «Կարկաչ» մանկական եւ պատանեկան երգչախումբը Մնականեանին նուիրուած համերգին փակումը կատարեց անոր «Արտուտիկ» 12 մանկապատանեկան երգերու կատարողութեամբ:
Ալեքս մահացաւ Քանատայի մէջ, 1986-ի Ապրիլին:
Միջագետք Հայոց

Միջագետք Հայոց, հայկական պատմական աղբիւրներուն մէջ յիշատակուող տարածք (կեդրոնն է Եդեսիան), ուր իշխող արքայատոհմը՝ Աբգարեանները, ըստ հայկական աղբիւրներու, հայկական ծագում ունէին։ Մօտաւորապէս կը համապատասխանէ Հիւսիսային Միջագետքի շրջաններուն։
Մեղալի Սթրոկիլի, Լիհատես

Մեղալի Սթրոկիլի (յուն․՝ Μεγάλη Στρογγυλή )․ հիւսիսային Էվոյիքոս ծոցի հրաբխային անբնակ կղզիակ, Լիհատես, Յունաստան։


== Ընդհանուր տեղեկութիւններ ==
Մեղալի Սթրոկիլի Լիհատես հրաբխային կղզեխումբին երկրորդ մեծ կղզիակն է (մեծագոյնը՝ Մոնոլիա)։   Կը պատկանի Իսթիէա-էտիփսոս քաղաքապետութեան (Էվիա)։  Մինչեւ 1960 կղզին ունէր բնակավայր։  Բարձրագոյն կէտը 14 մեթր է։ 
Կանանչապատ կղզիակին բուսական հարստութիւնը ցած թուփերն եւ «ֆրիղանա»ներն* են։  ւԼիհատես կղզեխումբին մնացեալ կղզիակներուն հետ յայտարարուած է «Բացառիկ բնական գեղեցկութեամբ վայր» (Τοπίο Ιδιαίτερου Φυσικού Κάλους - Τ.Ι.Φ.Κ.)։ 
Ֆրիղանա․ ցած փուշոտ փոքր տերեւներով բուրաւէտ թուփեր, որոնք գարնան եւ ամռան կը ծաղկին, ինչպէս օրինակ ծոթրինը, վիմավարդը, հազարածաղիկը, եռաբլթակ եղիսպակը, ցախեայ, ծնեբիկը, եւայլն։    


== Քարաշէն փարոս ==
1870-ին կղզիակին վրայ կը կառուցուի 9 մեթր բարձրութեամբ փարոս մը։  Փարոսին բարձրութիւնը իր յենարանին հետ 41 մեթր է։ Մինչեւ այսօր կը գործէ։
Շոթիս

Շոթի կամ շեթի (վրաց.՝ შოთის პური՝ Շոթիս պուրի), աւանդական վրացական հաց, պատրաստուած սպիտակ ալիւրով, որ ունի նաւակի տեսք։


== Հիմնական առանձնայատկութիւնները ==
Հիմնական առանձնահատկութիւնը այն է, որ շոթին կը թխեն յատուկ վառարանի մէջ, որ կը նմանի թոնիրի։


== Արտաքին յղումներ ==
Շոթի
Շոթի վրացական հաց
This One's for You

This One's for You, ֆրանսացի DJ եւ արտադրիչ Դաւիթ Կեդդայի երգերէն մէկն է, ձայնագրուած է շուէտացի երգիչ Զառա Լարսոնի հետ, երգը UEFA Euro 2016-ի պաշտօնական երգն է։ Երգը ձայնագրուած է մէկ միլիոն երկրպագուներու օգնութեամբ, ամբողջ աշխարհէն։


== Երգացանկ ==
Digital download"This One's for You" (featuring Zara Larsson) [Official Song UEFA EURO 2016] - 3:27


== Մասնակիցներ ==
David Guetta - արտադրիչ
Zara Larsson - երգչուհի
Giorgio Tuinfort - արտադրիթ, դաշնամուր
Afrojack - պրոդյուսեր, ստեղնաշարային գործիքներ
Daddy's Groove - ծրագարաւորող
Emanuel Abrahamsson - վոքալ արտադրիչ
Thomas Troelsen - արտադրիչի օգնական
Elio Debets - պէք վոքալ, ձայնագրման միջոց ցուցադրող
Rob Bekhuis, Eelco Bakker, Earl St Clair, James Bloniarz, Quinn Garrett, Sean Bacastow եւ մէկ միլիոն երկրպագուներու ամբողջ աշխարհէն - պեք վոքալիստեր


== Charts ==


== Հաւաստագիրեր ==


== Թողարկման Յաջորդականութիւն ==
Քալոլիմնոս, Քալիմնոս

Քալոլիմնոս (յուն․՝ Καλόλιμνος), հարաւային Էգէականի կղզիակ, Տոտեքանիսա։  Կը գտնուի Քալիմնոսի հիւսիս-արեւելքը։   


== Հակիրճ տեղեկութիւններ ==

Քալոլիմնոս կը գտնուի Քալիմնոսին շատ մօտ (անոր հիւսիս-արեւելքը)։ Կ՛ երկարի արեւելքէն - արեւմուտք, Քալիմնոսի եւ Փոքր Ասիոյ ափերուն միջեւ։ Տարածութիւնն է 1,192 քլ․² եւ ըստ 2011-ի մարդահամարին ունի 2 բնակիչ։  Կը պատկանի Քալիմնոսի քաղաքապետութեան։ Կղզիակին հարաւի ծովեզր վտանգաւոր կը սեպուի ցիր ու ցան բազմաթիւ խարակներուն եւ ժայռակղզիակներուն համար։   


== Բնապահպանում ==
Կղզիակը յայատարարուած է  NATURA 2000 հիւսիսային եւ արեւելեան Քալիմնոս, Թելենտոս, Քալոլիմնոս եւ կղզիակներ Բնապահպանման շրջան․ անոր վրայ ապաստան գտած հազուագիւտ տեսակներու համար, ինչպէս օրինակ ծովային արծիւ (Haliaeetus albicilla տեսակ)։
Թորոս Հելվաճեան

Թորոս Հելվաճեան 40 տարիներ առաջ, 1979ին առաջին անգամ ան բեմ կը բարձրանայ «Կոմիտաս» թատերախումին հետ, բեմադրիչ ունենալով Յովհաննէս Հելվաճեանը: 40 տարիներու ընթացքին իր մասնակցութիւնը կը բերէ 45 թատերախաղերու մէջ, աշխատակցելով բեմադրիչներ Վարուժան Խտըշեանի, Պերճ Ֆազլեանի, Վիգեն Ստեփանեանի, Մուշեղ Մուղալեանի, Օննիկ Գանթարճեանի, Զոհրապ Եագուպեանի եւ Յովհաննէս Հելվաճեանի հետ:
Ի դէպ, Թորոս բեմէն ալ դուրս պահած է իր դերասանական յատկութիւնները, եւ բոլոր անոնք, որոնք կ՛այցելեն Կաթողիկոսարան, որուն բարապանն է ան, անպայման կը տեսնեն թատրոնի արտացոլացումը իր աչքերուն մէջ, մանաւանդ երբ գաղութի մէջ ներկայացում մը դիտած ըլլայ: Իր մօտ չի պակսիր տուեալ թատրոնի մը թէ՛ քուլիսներու աշխատանքին գնահատումը եւ թէ՛ գործին նկատմամբ առողջ նշումները, որովհետեւ ինք եւս այդ նո՛յն բեմին նո՛յն տախտակամածին հարազատ զաւակն է:
Այսօր, Թորոս կը տօնէ իր թատերական կեանքին 40ամեակը՝ միաժամանակ նորոգելով հայ թատրոնին 40 տարիներ եւս ծառայելու իր խոստումը:Թորոս Հելվաճեան Խաղացած Է եղբօր` Յովհաննէս Հելվաճեանի հիմնած «Կոմիտաս» թատերախումբին հետ շուրջ 35 ներկայացումներ, որոնց երկար ցանկէն կարելի է նշել` «Թաղականին կնիկը», «Սիրոյ միջնորդը», «Մէկ գիշեր սարսափելի կնոջ մը հետ», «Պատերազմը արդեօք վերջացա՞ւ», «Անխելք մարդը», «Ամուրիներու միութեան ժողովը», «Գիւղէն իջնող ղազարներ», «Օթելլօ»: 
Դերեր վերցուցած Է Համազգայինի «Գասպար Իփէկեան» թատերախումբին մէջ Վարուժան Խտըշեանի բեմադրութեամբ «Փլրեցի Եփփէն»-ին մէջ, Մուշեղ Մուղալեանի «Դիմակի թատրոն»-ին հետ` «Նազարը Պանանիստանի մէջ», «Մոռնալ Հեռոսդատին» եւ այլ ներկայացումներու մէջ: 
Բեմ բարձրացած Է Զոհրապ Եագուպեանի «Փորձառարական թատրոն»-ին, ՀԲԸՄ-ի «Վահրամ Փափազեան»-ին եւ Համազգայինի «Համօ Օհանջանեան» մասնաճիւղին հետ եւ այլն»:


== Օթելլօի Բեմադրութիւնը՝ Լիբանանի «Կոմիտաս» Թատերախումբի 40ամեակին Առիթով ==
Յովհաննէս Հելվաճեանի թատերական գործունէութեան եւ անոր ղեկավարած «Կոմիտաս» թատերախումբին հիմնադրութեան 40ամեակին առիթով Երեքշաբթի, 3 Յունուար 2017-ին, երեկոյեան ժամը 9:00-ին, «Յակոբ Տէր Մելքոնեան» թատերասրահին մէջ տեղի ունեցաւ Ուիլեըմ Շէյքսփիրի «Օթելլօ» թատերախաղի ներկայացումը՝ բեմադրութեամբ եւ մենակատարութեամբ Յովհաննէս Հելվաճեանի: Նոր մեկնաբանութեամբ «Օթելլօ»ի ներկայացման իրենց մասնակցութիւնը բերին նաեւ՝ Թորոս Հելվաճեան (խաղարկութիւն եւ ձայն)


== Պարգեւներ ==
Թորոս Հելվաճեան մասնակցած է նաեւ Համազգայինի կազմակերպած գեղարուեստական մրցանքներու եւ 1982-1983 տարեշրջանին տիրացած ոսկեայ մետալի` Յովհաննէս Թումանեանի «Կաթիլ մը մեղր» բանաստեղծութեան արտասանութեան համար:


== Աղբիւրներ ==
Լիբանանահայ Թատրոնի Ծառան` Թորոս Հելվաճեան (40 Տարուան Գործունէութեան Առիթով)
թատրոնի սպասարկուներէն՝ Թորոս Հելվաճեանի 40ամեայ վաստակը
Բեմադրութիւնը՝ Լիբանանի «Կոմիտաս» Թատերախումբի 40ամեակին Առիթով
Վարդանանց Ոգեկոչում. Թատերական Երգախառն Մատուցումով
Անապատներ

Անապատ, ծայրահեղ չոր, ջերմաստիճանի կտրուկ փոփոխութեամբ շրջան մըն է, ուր գոլորշիացումը ջուրի բաց մակերեսէն 7-էն 30 անգամ կը գերազանցէ մթնոլորտային տեղումներու քանակը։ Երկրագունդին անապատներուն ընդհանուր տարածութիւնը 15-20 մլն. Քմ² է։ Անապատները, բացառութեամբ սառցային անապատներու, յառաջացած են խոնաւութեան պակասի պատճառով։ Կը բնութագրուին աննշան տեղումներով, տաք ամառներով, գոլորշիացման արտակարգ չափերով, հողի եւ օդի ջերմաստիճանի օրական ու տարեկան մեծ տատանումներով, մակերեսային ջուրերու մշտական հոսքի (բացառութեամբ «տարանցիկ» գետերու) բացակայութեամբ, հողի վերին շերտին մէջ աղերու կուտակումով, բուսածածկոյթի նօսրութեամբ կամ բացակայութեամբ։ Կլիման չոր է։ Ամրան խոնաւութիւնը կ'իջնէ մինչեւ 14%, ամիսներ շարունակ երկինքը պարզ է։ Պայծառ օրերու թիւը բարեխառն գօտիի անապատներուն մէջ կը հասնի 197 (Կուշկա), արեւադարձայիններուն մէջ՝ 295 օրուան, առաւելագոյն ջերմաստիճանը համեմատաբար կը հասնի 49,5 °C եւ 58 °C։ Արեւուն տակ աւազին մակերեւոյթը կը տաքնայ մինչեւ 90 °C։ Ջերմաստիճանին տարեկան տատանումը 90 °C է, օրականը՝ 30 °C։ Տեղումներու տարեկան միջին քանակը Միջին Ասիոյ անապատներուն մէջ 60-175 մմ է, Կեդրոնական Ասիոյ մէջ՝ 9 մմ (Տակլա-Մական), արեւադարձային անապատներուն մէջ՝ 100 մմ-էն պակաս։
Հիւսիսային եւ Հարաւ- Արեւմտեան Ափրիկէի, ինչպէս նաեւ Հարաւային Ամերիկայի արեւմուտքի անապատներուն մէջ տարիներ շարունակ անձրեւներ չեն տեղար, սակայն հազուադէպ պարագաներուն՝ տեղատարափներ կը պատահին։ Մակերեսային ջուրերը (բացառութեամբ «տարանցիկ» գետերու) կը գոյանան մթնոլորտային տեղումներէ եւ կը մնան քանի մը ժամ կամ առաւելագոյնը՝ քանի մը օր։ Ստորերկրեայ ջուրեր կան բոլոր անապատներուն մէջ, կը գտնուին փոքր խորութիւններուն մէջ եւ աղի են։ Անուշահամ ջուրեր կը յառաջանան գետերու կամ տեղումներու ծծանցումէն։ Բուսականութեան թոյլ զարգացումն ու նօսր ծածկոյթը, հիմնահողերու մերկութիւնն ու ջերմաստիճանի կտրուկ փոփոխութիւնները կը նպաստեն բուռն հողմահարման՝ ընդհուպ աւազի եւ փոշիի յառաջացումը։


== Տարածման շրջաններ ==

Անապատներու բնական գօտիները ինկած են ցամաքամասերու բարեխառն, մերձարեւադարձային եւ արեւադարձային գօտիներու ներքին շրջաններուն մէջ։ Անապատները տարածուած են բոլոր ցամաքամասերուն վրայ։ Անթարքթիքայի մէջ կը տիրապետէ սառցային գօտին (անթարքթիքական սառցային անապատներ)։


== Կլիմայ ==
Անապատներու գօտին կը բնութագրուի չոր, ցամաքային կլիմայով, օրական եւ տարեկան ջերմաստիճաններու մեծ տատանումներով։ Անապատներուն մէջ շոգիացումը քանի մը անգամ կը գերազանցէ տեղումներու քանակը, խոնաւութեան գործակիցը կը կազմէ 0,1 - 0,2։
Ամրանը օդը շատ տաք է։ Յուլիսի միջին ջերմաստիճանը +28 +30 °C է, իսկ առաւելագոյնը՝ +58,1 °C (Սահարա)։ Աւազը կը տաքնայ մինչեւ +80 °C։ Ձմրան ցուրտ է։ Յունուարի միջին ջերմաստիճանը -5 -10 °C է, երբեմն՝ -50 °C (բարեխառն գօտիին) մէջ։ Տարեկան տեղումները քիչ են, առաւելագոյնը՝ 100 - 200 մմ., իսկ որոշ անապատներու մէջ՝ 50 մմ։
Տեղումներու մեծ մասը տեղի կ'ունենան գարնան։ Կիսաանապատներու մէջ տեղումները 250 - 5000 մմ են, կանաչով ծածկուելու ատեն կը վերածուին տափաստաններու:


== Մեծ անապատներ ==


== Արտաքին յղումներ ==
Անապատի մասին դասարան.ամ կայք
Միքայէլ Նալբանդեանի յուշարձան (Երեւան)

Միքայել Նալբանդեանի յուշարձան, կը գտնուի Երեւանի կեդրոնի Օղակաձեւ զբօսայգիին գրողին անուան փողոցի վերջնամասին:


== Հեղինակներ ==
Ժինէթ Նըւէօ

Ժինէթ Նըւէօ (11 Օգոստոս 1919(1919-08-11)[…], Փարիզ - 28 Հոկտեմբեր 1949(1949-10-28), Ազորյան կղզիներ), յայտնի ֆրանսացի ջութակահար։


== Կենսագրութիւն ==
Նըւէօ ծնած է երաժշտական ընտանիքի մէջ եւ ջութակի առաջին դասերը ստացած է մօրմէ։ Ան առաջին համերգը տուած է Փարիզի Գաբրիէլ Փիեռնէի նուագախումբին հետ երբ եօթը տարեկան էր։ 11 տարեկան հասակին աւարտելով Փարիզի երաժշտանոցը Ժինէթ Նըւէօ կը շարունակէ կատարելագործել իր վարպետութիւնը, սկիզբը՝ Ճորճէ Էնեսքուի, ապա՝ Քարլ Ֆլէշի մօտ։ 1935 թուականին Վենիաւսքիի անուան ջութակահարներու մրցոյթին յաղթելով (Տաւիտ Օյսթրախին երկրորդ տեղը ձգելով) Նըւէօ միջազգային համբաւ ձեռք կը բերէ։ Այդ օրուընէ կը սկսի անոր մենահամերգներու շրջանը։ Մեծ յաջողութեամբ կ՛անցնին Լեհաստանի, Գերմանիոյ (1935), Խորհրդային Միութեան մէջ (1936), ԱՄՆ-ի եւ Քանատայի (1937) մենահամերգները։ Երկրորդ համաշխարհային պատերազմի սկզիբը խանգարեց այս համերգաշարը, սակայն արդէն 1945 թուականին ան ելոյթ ունեցաւ Լոնտոնի մէջ։ Երկու տարի անց Նըւէօ ելոյթներ ունեցաւ ԱՄՆ-ի եւ Հարաւային Ամերիկայի մէջ։ 1949 թուականի հոկտեմբեր 28-ին Փարիզէն ԱՄՆ թռիչքի ժամանակ օդանաւը, որով կը թռէին Ժինէթ Նըւէօ եւ իր եղբայրը Ազորեան կղզիներու մօտ ենթարկուեցաւ վթարի։ 48 ուղեւորներէն ոչ ոք փրկուեցաւ։
Ժինէթ Նըւէօյի կատարողական արուեստը առանձնացած է ոճի սուր զգացումով եւ վիրթուոզութեամբ։ Չնայած կարճ ստեղծագործական կեանքին, երաժշտական քննադատները զայն ընդունած են որպէս իր ժամանակի լաւագոյն կատարողներէն մէկը։


== Գրականութիւն ==
M.-J. Ronze-Neveu։ Ginette Neveu. - Paris, 1952